Татарстанда сыерлар ток сугудан үлгән

	Әлки районында электр үткәргечләр астындагы саклану зонасына кереп “КШ-Агро”ның сигез савым сыеры ток сугудан үлгән. Югары вольтлы электр үткәргечләр (10 мең вольт)  астына туры килүче ун метр киңлектәге җирдә берниниди корылмалар төзергә, эшләр алып барырга ярамый, моны бары махсус рөхсәт булганда гына эшләргә була. 	 Бу аралыкта бигрәк тә малларны йөртү, кешеләрнең булу тыела. Шушы таләпләр бозылу аркасында “КШ-Агро”ның маллары харап булган да инде. җәмгыятькә 700мең сумнан артык зыян килгән, дип яза Әлки хәбәрләре.

Электр үткәргечләрнең өзелүен яисә баганаларның авышуын, ауганын күргән очракта район электр челтәрләренә 20-1-05 телефоны белән хәбәр итәргә кирәк. 
	---	
Матбугат.ру

	№ --- | 19.07.2017	


